1969

Die jaar 1969 was 'n gewone jaar wat volgens die Gregoriaanse kalender op 'n Woensdag begin het. Dit was die 69ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad.

 Gebeure 
 Bouwerk aan die reuse Cahora Bassa-dam in Mosambiek begin.
 Sirhan Sirhan word gevonnis vir die sluipmoord op Robert F. Kennedy.
 Tsjeggo-Slowaakse kommunisteparty-voorsitter Alexander Dubček word ontslaan.
 3 Maart – Apollo 9 word gelanseer.
 17 Maart – Die Israelse Meir-kabinet onder leiding van eerste minister Golda Meir word geïnstalleer.
 16 Mei – Wenera-ruimteprogram: Wenera 5, ’n onbemande Sowjet-ruimtetuig, land op Venus.
 22 Mei – Apollo 10 se maan-eenheid vlieg binne 15 400 m van die maan se oppervlakte verby.
 27 Junie – Die Stonewall-oproer lui die begin van die gayregtebeweging in die VSA in.
 14 Julie – El Salvador val Honduras binne, die begin van die sg. Sokkeroorlog.
 20 Julie – Neil Armstrong en Buzz Aldrin doen die eerste maanlanding in die maanlandingstuig, "Eagle".
 29 September – Die Bolandse aardbewing van 1969 van 6,5 op die Richterskaal tref die Wes-Kaap, en nege mense sterf toe Tulbagh die kwaaiste getref is.
 15 Desember – Albino Luciani (later Pous Johannes Paulus I) word patriarg van Venesië.
 17 Desember – Die Amerikaanse Lugmag kondig aan dat sy vlieënde-pieringondersoeke geen getuienis ontbloot het oor die bestaan van 'n buite-aardse ruimtetuig nie.
 18 Desember – Die Britse parlement skaf die doodstraf af vir moord.

 Geboortes 
 1 Januarie – Nicholas Gleaves, Engelse akteur en skrywer.
 3 Januarie – Michael Schumacher, Duitse sewemalige Formule Een-renmotorkampioen.
 5 Januarie – Marilyn Manson, Amerikaanse akteur en sanger.
 21 Januarie – Karina Lombard, Amerikaanse aktrise, komponis en vervaardiger.
 25 Januarie – Desmond Dube, Suid-Afrikaanse akteur.
 10 Februarie – Jan Kees de Jager, Nederlandse politikus.
 10 Februarie – James Small, Springbokrugbyspeler († 2019).
 27 Maart – Mariah Carey, Amerikaanse sangeres.
 27 Maart – Pauley Perrette, Amerikaanse aktrise, vervaardiger en regisseuse.
 2 April – Mariella Ahrens, Duitse aktrise.
 25 April – Renée Zellweger, Amerikaanse aktrise.
 2 Mei – Brian Lara, Trinidadse krieketspeler.
 14 Mei – Cate Blanchett, Australiese aktrise.
 23 Mei – Kobie van Rensburg, Suid-Afrikaanse tenoor en operadirekteur.
 25 Mei – Anne Heche, Amerikaanse aktrise, skryfster en vervaardiger († 2022).
 6 Junie – Erik Prince, Amerikaanse sakeman, voormalige VSA Vloot SEAL-offisier en die stigter van die private militêre maatskappy Blackwater.
 14 Junie – Steffi Graf, voormalige Duitse vrouetennisspeler.
 9 Julie – Gert-Jan Segers, Nederlandse politikus.
 10 Julie – Jonas Kaufmann, Duitse operatenoor.
 26 Julie – Randall Abrahams, Suid-Afrikaanse radio- en televisiebesigheidspersoon en musiekprodusent.
 27 Julie – Jonty Rhodes, voormalige Suid-Afrikaanse krieketspeler.
 23 Augustus – Tinus Linee, Suid-Afrikaanse rugbyspeler († 2014).
 13 September – Shane Warne, Australiese krieketspeler († 2022).
 14 September – Kallie Kriel, HUB van die Suid-Afrikaanse burgerregte-organisasie AfriForum.
 20 September – Mark Pilgrim, Suid-Afrikaanse mediapersoonlikheid († 2023).
 25 September – Catherine Zeta-Jones, Walliese aktrise.
 25 September – Hansie Cronjé, Suid-Afrikaanse oud-krieketkaptein († 2002).
 6 Oktober – Hyun Jung-hwa, uitgetrede vroue-tafeltennisspeler van Suid-Korea.
 17 Oktober – Ernie Els, Suid-Afrikaanse beroepsgholfspeler.
 24 Desember – Sean Cameron Michael, Suid-Afrikaanse akteur.
 28 Desember – Linus Torvalds, Finse rekenaarwetenskaplike en skepper van Linux.
 30 Desember – Toks van der Linde, Suid-Afrikaanse rugbyspeler en tv-geselsprogramaanbieder.

 Sterftes 
 20 Februarie – Ernest Ansermet, Switserse dirigent (* 1883).
 26 Februarie – Levi Eshkol, Israelse politikus (eerste minister) (* 1895).
 28 Maart – Dwight D. Eisenhower, Generaal in die Amerikaanse Weermag en 34ste President van die Verenigde State (* 1890)
 30 Maart – Terence Macleane Salter, Brits-Suid-Afrikaanse plantversamelaar en plantkundige (* 1883)
 12 April – D.F. Malherbe, Afrikaanse digter en dramaturg (* 1881).
 29 April – Julius Katchen, Amerikaanse pianis (* 1926).
 26 Mei – Helga Uys, Duits-gebore konsertpianis, moeder van Pieter-Dirk Uys (* 1908).
 31 Mei – Tom Naudé, Suid-Afrikaanse politikus en waarnemende Staatspresident van Suid-Afrika (1967–1968) (* 1889).
 22 Junie – Judy Garland, Amerikaanse sanger, akteur (* 1922).
 3 Julie – Brian Jones, Britse multi-instrumentalis, stigterslid van The Rolling Stones (* 1942).
 5 Julie – Walter Gropius, Duitse argitek (* 1883).
 5 Julie – Wilhelm Backhaus, Duitse pianis en pedagoog (* 1884).
 22 Julie – Bertha Solomon, Suid-Afrikaanse feminis en Volksraadslid vir Jeppes van 1938 tot 1958 (* 1892).
 9 Augustus – Sharon Tate, Amerikaanse aktrise (* 1943).
 15 Augustus – Stijn Streuvels, Vlaamse skrywer (* 1871).
 19 Augustus – Ludwig Mies van der Rohe, Duitse argitek, (* 1886).
 12 Oktober – Sonja Henie, Amerikaanse aktrise en skryfster (* 1912).
 21 Oktober – Jack Kerouac, Amerikaanse skrywer, (* 1922).
 26 Oktober – Jeremy Schulman, Suid-Afrikaanse violis en dirigent (* 1896).
 18 November – Gus McNaughton, Engelse akteur en skrywer (* 1881).


Kategorie:20ste eeu